
A márkaválasztás több mint döntés. Önkifejezés!

Kulcsszavak: Márkaválasztás, láthatatlan marketing, fogyasztói magatartás
Cím: ”A márkaválasztás több mint döntés. Önkifejezés”
Jelen dolgozatomban arra törekedtem, hogy a szakirodalmi áttekintésen túl olyan kutatást tudjak
elvégezni, amely alapját adja a gyakorlatban alkalmazott marketing kommunikációs kérdéseknek.
Első körben az egyén fogyasztási szokásait vizsgáltam, az energiaitalokra vonatkozólag.
Mélyinterjús technikát alkalmazva vizsgáltam, van-e összefüggés az egészségtudatosság és az
energiaital fogyasztási hajlandósága közt. Látszólag mutatkozott összefüggés, de a fogyasztási
hajlandóságot erőteljesebben befolyásolta a reklám és a referenciacsoport. Ezt követően kérdőíves
vizsgálatot végeztem, hogy feltárjam a fogyasztással kapcsolatos szokásokat, attitűdöket. Ebből
már látható volt, hogy az energiaital-fogyasztás egy társas tevékenység, és legerőteljesebben a
hovatartozás kifejezése, a csoportnormának való megfelelés befolyásolja az egyént döntésében.
Ezért úgy döntöttem, csoportdinamikai vizsgálat során reprodukálom a fogyasztást, és kísérleti
körülmények között nézem meg, hogyan módosul az egyén véleménye csoportban. A kutatási
eredményből arra a következtetésre jutottam, hogy erőteljes módosulás következett be az egyéni
preferencia és a csoportos döntéshozatal között. Így a véleményvezérek szerepe kiemelt szerepet
játszik az energiaitalok fogyasztásában, a márkák választásában. A márkák közti különbségeket
egy öt lépcsős vak íz teszt során vizsgáltam, amely során fény derült arra, hogy a preferált márkát
márkajelzés nélkül nem lehet felismerni. A teszt során megbizonyosodtam róla, hogy a márka
kiválasztása nem a termék összetételén múlik, inkább a márka által kommunikált értékekkel való
azonosulás mértékén. Ezt követően fókuszcsoportos technikával vizsgáltam a fogyasztókban
kialakult képet az egyes márkákról. Asszociációk útján megmutatkozott, milyen képzelt tartalmat
társítanak a vizsgálatban szereplő termékek csomagolásaihoz, márkáihoz.
Végezetül bemutatom, hogy a kutatási eredményeket felhasználva milyen gyakorlati lehetőségek
kínálkoznak egy energiaitalt forgalmazó vállalat számára. Elsőször bemutatom a téma ajánlataimat,
ezt követően az ezekből megvalósult kampányokat, és az egyes kampányok találatát



